b"\n_START_ARTICLE_\nKrik 4\n_START_SECTION_\nVsebina\n_START_PARAGRAPH_\nNa petnajsto obletnico umorov iz Woodsboroja, nov morilec napade in brutalno ubije \xc5\xa1tudentki Jenny Randall in Marnie Cooper._NEWLINE_Naslednji dan se v Woodsboro vrne Sidney Prescott, zaradi svoje knjige, Iz teme, z njeno publicistko Rebecco Walters. Ker se v Sidneyinem sposojenem avtomobilu najdejo dokazi, mora Sidney ostati v Woodsboroju dokler se ne najde pravega morilca. Sidneyina najstni\xc5\xa1ka sestri\xc4\x8dna Jill, ki ima opravka z izdajo svojega biv\xc5\xa1ega fanta, Trevorja Sheldona, prejme groze\xc4\x8d telefonski klic morilca. Zato njo in njeni prijateljici Olivio Morris in Kirby Riley, izpra\xc5\xa1a Dewey Riley, ki je sedaj \xc5\xa1erif mesta, pomaga pa mu namestnica Judy Hicks. Medtem Deweyeva \xc5\xbeena Gale Weathers-Riley trpi za pomanjkanje idej za svojo novo knjigo, zato pisanje opusti in se odlo\xc4\x8di raziskati umore. _NEWLINE_Sidney ostane pri svoji teti Kate Roberts. Kasneje pono\xc4\x8di Olivio, ki \xc5\xbeivi v sosednji hi\xc5\xa1i, napade in ubije morilec, medtem ko Jill in Kirby to z grozo opazujeta. Sidney in Jill odhitita Olivii na pomo\xc4\x8d, vendar ju morilec rani in pobegne. Sidney in Jill sta tako preme\xc5\xa1\xc4\x8deni v bolni\xc5\xa1nico. Kasneje v parkirni hi\xc5\xa1i boni\xc5\xa1nice, morilec ubije Rebecco. Medtem se Gale, ki posku\xc5\xa1a priti umorom do dna, pove\xc5\xbee s srednje\xc5\xa1olskima filmskima navdu\xc5\xa1encema Charliem Walkerjem in Robbiem Mercerjem, ki ji pojasnita da morilec ubija v stilu remakov grozljivk. Charlie pripomni, da bo morilec zagotovo udaril na zabavi ta ve\xc4\x8der._NEWLINE_Gale se odpravi raziskovat na zabavo, kjer jo morilec zabode vendar pobegne, ko na kraj dogodka pride Dewey, kateri jo odpelje v bolni\xc5\xa1nico. Pri Jill doma, Sidney opazi, da sta policista ki stra\xc5\xbeita pred hi\xc5\xa1o mrtva. Prav tako ugotovi, da je Jill od\xc5\xa1la k Kirby. Sidney se odpravi po stopnicah navzdol, vendar za\xc4\x8dne njo in Kate loviti morilec. Morilec tako zabode in ubije Kate. Potem, ko pride namestnica Judy Hicks, se Sidney odpravi k Kirby, da bi re\xc5\xa1ila Jill._NEWLINE_Jill, Kirby, Charlie, Robbie in Trevor so pri Kirby doma, ko tja pride morilec in ubije pijanega Robbiea. Sidney prihiti v hi\xc5\xa1o, Kirby pa je prisiljena odgovarjati na vpra\xc5\xa1anja glede grozljivk, da bi re\xc5\xa1ila Charliea, ki je zunaj zvezan. Ko Kirby odgovori na vpra\xc5\xa1anja, odhiti ven, da bi ga odvezala, vendar jo ta zabode v trebuh in se izda kot morilec. Sidney nato pobegne Charlieu, vendar jo zabode drugi morilec za katerega se izka\xc5\xbee, da je Jill. Jill ji pojasni, da bosta s Charliem izvedla remake prvih umorov, saj je Jill ljubosumna na Sidney zaradi slave, ki jo ima zaradi pre\xc5\xbeivetja vseh pokolov. Skupaj s Charliem nameravata vse umore naprtiti Trevorju, katerega ubijeta, nato pa Jill ubije \xc5\xa1e Charliea. Jill \xc5\xa1e enkrat zabode Sidney v trebuh, nato pa sama sebe po\xc5\xa1koduje, da bi bilo videt, kot da jo je po\xc5\xa1kodoval Trevor. Kasneje Dewey, Judy in ostala policija pride na kraj dogodka._NEWLINE_Jill nato premestijo v bolni\xc5\xa1nico, vendar ko slednja izve, da je Sidney \xc5\xa1e \xc5\xbeiva, se odpravi k njej. Dewey, Gale in Judy se odpravijo k Sidney na pomo\xc4\x8d in skupaj premagajo Jill, katero Sidney ustreli v glavo. Dewey nato pokli\xc4\x8de policijo in novinarje, ter predstavi Jill kot junakinjo iz filma, da slednja tako kon\xc4\x8dno dobi svojih ''15 minut slave''."